ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அரசு ஊழியர்களுக்கான திறன் மேம்பாட்டுத் திட்டத்தை டாக்டர் ஜிதேந்திர சிங் தொடங்கி வைத்தார்
மத்திய அறிவியல் மற்றும் தொழில்நுட்பம் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங், அரசு ஊழியர்களுக்கான திறன் மேம்பாட்டுத் திட்டத்தை  புதுதில்லியில் உள்ள டிஓபிடி தலைமையகத்தில் இன்று தொடங்கி வைத்தார்.
டிஓபிடியுடன் கலந்தாலோசித்து திறன் மேம்பாட்டு ஆணையம்  இந்த திட்டத்தை வெளியிட்டுள்ளது.
நிகழ்ச்சியில் பேசிய டாக்டர் ஜிதேந்திர சிங், சிபிபி என்பது அதிகாரிகளுக்கு பயிற்சியளிப்பதற்கும், திறன்கள் மற்றும் பெறப்பட்ட திறன்களைப் பொறுத்து அதிகாரிகள் மற்றும் ஊழியர்களை ஒழுங்குபடுத்துவதற்கும் பிரதமர் திரு நரேந்திர மோடியின் ஒரு புதிய முயற்சியாகும் என்றார். இது அரசு அலுவலகங்களின் மாற்றத்திற்கு முக்கியத்துவம் அளிக்கிறது.
"பிரதமர் திரு. நரேந்திர மோடி மின் ஆளுமையை வலியுறுத்தினார், இது அரசாங்கத்தில் எளிதான, பொருளாதார மற்றும் சுற்றுச்சூழலுக்கு உகந்த செயல்பாட்டிற்கு வழிவகுக்கிறது. எளிதானது, விரிவானது, சிக்கனத்திற்கு வழிவகுக்கிறது, அதே நேரத்தில் கோப்பு வேலையை நீக்குவது நேரத்தை மிச்சப்படுத்துவது மட்டுமல்லாமல் சுற்றுச்சூழலுக்கும் உகந்தது. பிரதமர் மோடியால் தொடங்கப்பட்ட நிர்வாக சீர்திருத்தங்கள் திறமையான, வெளிப்படையான மற்றும் ஊழலற்ற நிர்வாகத்தை உருவாக்குவதை நோக்கமாகக் கொண்டுள்ளன" என்று அவர் கூறினார்.
கர்மயோகி பிரரம்ப் தொகுதி அனைத்து அரசு ஊழியர்களுக்கும் பணியமர்த்தல் பயிற்சியின் ஒரு பகுதியாக மாற்றப்பட்டுள்ளது. வேலைவாய்ப்பு மேளாவின் கீழ் அரசு பணியில் சேர்ந்த புதிய ஆட்சேர்ப்புகளுக்கு இது செயல்படுத்தப்பட்டுள்ளது. இதன் 6வது நிகழ்வு நேற்று நடைபெற்றது, இதில் 51,000 க்கும் மேற்பட்ட இளைஞர்களுக்கு பிரதமர் மோடியால் நியமனக் கடிதங்கள் வழங்கப்பட்டன.
செயற்கை நுண்ணறிவு நமது கற்றல் மற்றும் வேலை கலாச்சாரத்தை துடைக்க இருப்பதால் பல்வேறு பயிற்சி தொகுதிகளை தொடர்ந்து புதுப்பிக்கவும் திருத்தவும் அமைச்சர் அழைப்பு விடுத்தார். "இந்த தொழில்நுட்ப யுகத்தில், இரட்டிப்பு நேரம் ஐந்து ஆண்டுகளில் இருந்து ஒரு வருடத்திற்கும் குறைவாக சுருங்கிவிட்டது," என்று அவர் கூறினார்.
ஐ.ஜி.ஓ.டி தளத்தில் 700 படிப்புகள் அறிமுகப்படுத்தப்பட்டுள்ளதாக சி.பி.சி தலைவர் அமைச்சரிடம் தெரிவித்தார். சுமார் 3 மில்லியன் மத்திய அரசு ஊழியர்களில், 1 மில்லியன் ஊழியர்கள் ரயில்வேயிலும், 1 மில்லியன் ஊழியர்கள் சிஏபிஎஃப்களிலும், மீதமுள்ள 1 மில்லியன் ஊழியர்கள் மற்ற அமைச்சகங்கள் மற்றும் துறைகளிலும் உள்ளனர். 80% திறன்கள் செயல்பாட்டு மற்றும் நடத்தை திறன்களுடன் தொடர்புடையவை, அதே நேரத்தில் 20% மட்டுமே குறிப்பிட்ட பணிகளுடன் தொடர்புடையவை.. மிஷன் கர்மயோகி மற்றும் ஐ.ஜி.ஓ.டி ஆகியவை 'கரம்சாரிகளை' 'கரம்யோகி'களாக மாற்றுவதை நோக்கமாகக் கொண்டுள்ளன என்று அவர் கூறினார்.
----
ANU/AP/PKV/KPG
(Visitor Counter : 48
மின்னணு மற்றும் தகவல் தொழில்நுட்பம்
டேராடூனில் உத்தராகண்டின் முதல் இணையதள நிலையம்: மத்திய அமைச்சர் திரு ராஜீவ் சந்திரசேகர் தொடங்கி வைத்தார்
டேராடூனில் உத்தராகண்டின் முதல் இணையதள நிலையத்தை
மத்திய மின்னணுவியல் மற்றும் தகவல் தொழில்நுட்ப இணை அமைச்சர் திரு ராஜீவ் சந்திரசேகர், புதுதில்லியிலிருந்து காணொலி காட்சி மூலம் தொடங்கி வைத்தார். இந்திய தேசிய இணையதள நிலையத்தின் 10-வது நிலையம் உத்தராகண்டில் இணையதளம் மற்றும் பிராட்பேண்ட் சேவைகளை மேம்படுத்த உதவும். இந்நிகழ்ச்சியில் மத்திய இணை அமைச்சர் திரு ராஜீவ் சந்திர சேகர் பேசியதாவது
டிஜிட்டல் பொருளாதாரத்தை அதிகரித்து சில முக்கிய தொழில்நுட்பத் துறைகளில் திறனைக் கொண்டு வருவது, ஊழலற்ற நிர்வாகத்தை உறுதி செய்வது, தொழில்முனைவை ஊக்குவிப்பது, வேலை வாய்ப்பை உருவாக்குவது மற்றும் போட்டியை மேம்படுத்தும் நோக்கில், கடந்த 2015ஆம் ஆண்டு டிஜிட்டல் இந்தியா திட்டத்திற்கு பிரதமர் திரு நரேந்திர மோடி அடிக்கல் நாட்டினார். கடந்த 18 மாதங்களாக 21-ஆம் நூற்றாண்டின் மிக மோசமான பெருந்தொற்றால் உலக நாடுகள் இன்னல்களை அனுபவித்தன. இதனால் நமது அன்றாட நடவடிக்கைகள் பாதிக்கப்பட்டன. நமது பொருளாதாரத்தில் மிகப் பெரிய பாதிப்பு ஏற்பட்டது. டிஜிட்டல் இந்தியா திட்டத்தில் நாம் முன்பு செய்த முதலீடு காரணமாக நமது பொருளாதாரம் வேகமாக பழைய நிலையை அடைந்தது.
உத்தராகண்டில் அடுத்த இணையதள நிலையம் நைனிடால் மாவட்டத்தில் ஏற்படுத்தப்படும். அனைத்து இந்திய மக்களுக்கும் இணையதள தொழில்நுட்பத்தைக் கொண்டு செல்ல இந்திய தேசிய இணையதள நிலையம் பாடுபடுகிறது.
மேலும் விவரங்களுக்கு https://pib.gov.in/PressReleasePage.aspx?PRID=1768488
------
(Visitor Counter : 170
பிரதமர் அலுவலகம்
தேசிய தொழில்நுட்ப தினத்தையொட்டி விஞ்ஞானிகளுக்கு பிரதமர் புகழாரம்.
அறிவியல் மற்றும் தொழில்நுட்பத்தைப் பயன்படுத்தி, மற்றவர்களின் வாழ்க்கையில் ஆக்கபூர்வமான மாற்றங்களைக் கொண்டுவந்திருக்கும் நாட்டின் அனைத்து விஞ்ஞானிகளுக்கும் பிரதமர் திரு. நரேந்திர மோடி இன்று புகழாரம் சூட்டியுள்ளார்.
தேசிய தொழில்நுட்ப தினத்தையொட்டி, திரு. மோடி டுவிட்டர் பதிவு வெளியிட்டார்.
‘’ தேசிய தொழில்நுட்ப தினத்தில், தொழில்நுட்பத்தின் உதவியுடன் மற்றவர்களது வாழ்வில் ஆக்கபூர்வமான மாற்றங்களைக் கொண்டு வந்திருக்கும் அனைவருக்கும் நமது நாடு தலைவணங்குகிறது. 1998-இல் இதே நாளில் நமது விஞ்ஞானிகள் நிகழ்த்திய மகத்தான சாதனையை நாம் நினைவுகூர்கிறோம். இந்தியாவின் வரலாற்றில் அது குறிப்பிடத்தக்க தருணாமாக அமைந்தது ’’ என்று அவர் கூறியுள்ளார்.
1998-ம் ஆண்டு மே 11-ஆம் தேதி நடைபெற்ற பொக்ரான் சோதனைகள் பற்றிக் குறிப்பிட்ட பிரதமர், அப்போது வலிமையான அரசியல் தலைமை காரணமாகவே அணுகுண்டு சோதனை சாத்தியமாயிற்று என்று கூறினார். இந்த சோதனை பற்றிய தமது கருத்தை, மனதின் குரல் உரை ஒன்றில் பிரதமர் குறிப்பிட்டுள்ளார்.
‘’1998-இல் பொக்ரானில் நடைபெற்ற சோதனைகள், வலிமையான அரசியல் தலைமையால் இதைச் செய்ய முடியும் என்பதைக் காட்டியது. இந்திய விஞ்ஞானிகள் மற்றும் அடல்ஜியின் மகத்தான தலைமை காரணமாக பொக்ரான் சோதனை சாத்தியமானதாக மனதின் குரல் நிகழ்ச்சி ஒன்றில் நான் குறிப்பிட்டுள்ளேன்’’ என அவர் தெரிவித்துள்ளார்.
திரு. மோடி மேலும் வெளியிட்டுள்ள டுவிட்டர் பதிவில், ‘’இன்று, கொவிட்-19 தொற்றில் இருந்து உலகை விடுவிக்க தொழில்நுட்பம் பலருக்கு உதவி வருகிறது. கொரோனா தொற்றை முறியடிப்பதற்கான ஆராய்ச்சிகள், புதிய கண்டுபிடிப்புகள் ஆகியவற்றில் முன்களத்தில் ஈடுபட்டுள்ள அனைவரையும் நான் வணங்குகிறேன். ஆரோக்கியமான, சிறந்த பூமியை உருவாக்க ,தொழில்நுட்பத்தைத் தொடர்ந்து நாம் பயன்படுத்துவோம்’’ என்று கூறியுள்ளார்.
(
பாதுகாப்பு அமைச்சகம்
கார் நிக்கோபாரில் சிக்கித் தவித்த மீன்பிடி கப்பலை பத்திரமாக மீட்டது ஐஎன்எஸ் ஐராவத்
அந்தமான் நிக்கோபார் தீவுகளில் உள்ள கார்நிகோபாரில் சிக்கியிருந்த மீன்பிடி கப்பலான சலேத் மாதா -II-ஐ, ஐஎன்எஸ் ஐராவத் கப்பல் ஜூலை 30-ஆம் தேதி இரவு 11 மணிக்கு பத்திரமாக மீட்டது.
ஜூலை 29-ஆம் தேதி அதிகாலை ஏழு பேர் கொண்ட போர்ட் பிளேயரைச் சேர்ந்த இந்த மீன்பிடி கப்பலில் ஏற்பட்ட முக்கிய பழுது காரணமாக அந்தக் கப்பல் இலக்கின்றி நகர்ந்துகொண்டிருந்தது. தென்மேற்குப் பருவ மழையின் காரணமாக ஏற்பட்ட சூறைக்காற்று மற்றும் மழையினால் கப்பலை கயிற்றால் இழுத்துச் செல்லும் முயற்சி மிகவும் சவாலாக இருந்தது. இந்த நிலையில், இந்தோனேசியாவின் ஜகார்தாவில் கொவிட்-19 நிவாரண உதவிப் பொருட்களை வழங்கிவிட்டு ஐஎன்எஸ் ஐராவத் திரும்புகையில், அந்த வழியாகச் சென்றது. அதிகபட்ச வேகத்தில் மீன்பிடி கப்பலைச் சென்றடைந்து, அதனை அருகிலுள்ள துறைமுகத்திற்கு ஐஎன்எஸ் ஐராவத் கப்பல் இழுத்துச் செல்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1740981
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 200.61 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 26,04,797 கோடி டோஸ்கள் செலுத்தப்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,45,654.
கொவிட் சிகிச்சை பெறுபவர்கள் எண்ணிக்கை 0.33 சதவீதமாக உள்ளது.
குணமடைந்தோர் விகிதம் தற்போது 98.47 சதவீதம் கடந்த 24 மணி நேரத்தில் 18,517 பேர் குணமடைந்துள்ளனர்.
இதுவரை குணமடைந்தோர் மொத்த எண்ணிக்கை 4,31,32,140 என அதிகரித்துள்ளது.
கடந்த 24 மணி நேரத்தில் 20,557 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.13 சதவீதம் ஆகும்
வாராந்திர பாதிப்பு விகிதம் 4.64 சதவீதம் ஆகும்
இதுவரை மொத்தம் 87.06 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,98,034 கொவிட்
பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842917
(
மத்திய அமைச்சரவை
பிரதமரின் ஊரக வீட்டுவசதித் திட்டத்தை மார்ச், 2019-க்குப் பிறகும் தொடர அமைச்சரவை ஒப்புதல் வழங்கியுள்ளது
பிரதமரின் ஊரக வீட்டுவசதித் திட்டத்தின் இரண்டாம் கட்டத்தை மார்ச், 2019-க்குப் பிறகும் தொடர பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது.
- 2022 வரை பிரதமரின் ஊரக வீட்டுவசதித் திட்டத்தின் கீழ் கட்டுமானத்திற்கான மொத்த வீடுகளின் இலக்கு 1.95 கோடியாகும்.
- பிரதமரின் ஊரக வீட்டுவசதித் திட்டத்தின் 2019-20 வரையிலான இரண்டாம் கட்டத்திற்கு முதல் கட்ட விதிகளே பொருந்தும். இதன்படி அறுபது லட்சம் வீடுகள் கட்ட ரூ.76,500 கோடி செலவாகும். 
பயன்கள்:
1.95 கோடி வீடுகள் கட்டப்படுவதன் மூலம் ஊரகப் பகுதிகளில் வீடுகள் இல்லாத / இடிபாடுள்ள வீடுகளில் வாழும் மக்களுக்கு 2022-க்குள் புதிய வீடுகள் கிடைக்கும்.
-----
(Visitor Counter : 99
பிரதமர் அலுவலகம்
மகாத்மா காந்தியின் பிறந்தநாளை முன்னிட்டு பிரதமர் அவரை தலைவணங்கினார்
காந்தி ஜெயந்தியை முன்னிட்டு மகாத்மா காந்தியின் நினைவிடத்தில் பிரதமர் திரு நரேந்திர மோடி மரியாதை செலுத்தினார்.
எக்ஸ் சமூக ஊடக பதிவொன்றில், பிரதமர் கூறியதாவது:
“காந்தி ஜெயந்தியை முன்னிட்டு மகாத்மா காந்தியை தலைவணங்குகிறேன். காலத்தால் அழியாத அவரது போதனைகள், நம் பாதையை ஒளிரச் செய்கின்றன. ஒட்டுமொத்த மனிதகுலத்தையும் ஒற்றுமை மற்றும் இரக்க உணர்வை மேம்படுத்த ஊக்குவிக்கும் மகாத்மா காந்தியின் தாக்கம், உலகளாவியது. அவரது கனவுகளை நனவாக்க நாம் தொடர்ந்து பாடுபடுவோம். தான் கனவு கண்ட மாற்றத்தின் காரணியாக ஒவ்வொரு இளைஞரும் இருக்கவும், எங்கும் ஒற்றுமையையும் நல்லிணக்கத்தையும் வளர்க்கவும் மகாத்மாவின் சிந்தனைகள் உதவட்டும்.”
குடியரசுத் தலைவர் செயலகம்
சஞ்சய் கோத்தாரி மத்திய ஊழல் கண்காணிப்பு ஆணையராக பதவியேற்பு
இன்று காலை 10.30 மணிக்கு குடியரசுத் தலைவர் மாளிகையில் நடைபெற்ற நிகழ்ச்சியில், மத்திய ஊழல் கண்காணிப்பு ஆணையராக திரு. சஞ்சய் கோத்தாரி பதவியேற்றுக் கொண்டார். குடியரசுத் தலைவர் முன்னிலையில் அவர் உறுதிப் பிரமாணம் எடுத்துக் கொண்டார்..
(Visitor Counter : 133
ஜல்சக்தி அமைச்சகம்
66 சதவீத பள்ளிகள் மற்றும் 60 சதவீத அங்கன்வாடி மையங்களில் குடிநீர் குழாய் இணைப்பு
கொவிட்-19 தொற்றை முன்னிட்டு, பள்ளிகள், அங்கன்வாடி மையங்கள், உண்டு உறைவிட பள்ளிகளில் உள்ள குழந்தைகளுக்கு, சுத்தமான குடிநீர் விநியோகத்தை உறுதி செய்ய, இங்கு குடிநீர் குழாய் இணைப்பு வழங்கும் பிரச்சாரத்தை பிரதமர் திரு நரேந்திர மோடி, கடந்த 2020ம் ஆண்டு அக்டோபர் 2ம் தேதி தொடங்கினார்.
இந்த பிரச்சாரம் தொடங்கப்பட்டு 10 மாதங்களுக்கு குறைவான காலத்தில், நாடு முழுவதும் உள்ள கிராமங்களில் 6.85 லட்சம் பள்ளிகள், 6.80 லட்சம் அங்கன்வாடி மையங்கள் மற்றும் 2.36 லட்சம்  கிராம பஞ்சாயத்துக்கள் மற்றும் சமுதாய சுகாதார மையங்களில் குடிநீர் குழாய் இணைப்புகள் வழங்கப்பட்டுள்ளன.
கொவிட்-19 தொற்று மற்றும் ஊரடங்கால் ஏற்பட்ட இடையூறுகளுக்கு மத்தியிலும், ஆந்திர பிரதேசம், கோவா, குஜராத், ஹரியானா, இமாச்சலப் பிரதேசம், கேரளா, பஞ்சாப், சிக்கிம், தமிழ்நாடு மற்றும் அந்தமான் மற்றும் நிக்கோபார் தீவுகளில் உள்ள அனைத்து பள்ளிகள், உண்டு உறைவிட பள்ளிகள், அங்கன்வாடி மையங்கள் ஆகியவற்றில் குடிநீர் குழாய் இணைப்புகள் வழங்கப்பட்டுள்ளன.
தற்போது, 74 மாவட்டங்கள் மற்றும் 1.04 லட்சம் கிராமங்களில் உள்ள ஒவ்வொரு கிராம வீடுகளுக்கும் குடிநீர் குழாய் இணைப்பு வழங்கப்பட்டுள்ளது. ஜல் ஜீவன் திட்டத்தின் அமலாக்கத்தை கீழ்கண்ட இணைப்பில் காணலாம். https://ejalshakti.gov.in/jjmreport/JJMIndia.aspx
2024ம் ஆண்டுக்குள் அனைத்து கிராம வீடுகளுக்கும், குடிநீர் குழாய் இணைப்பு வழங்க, மாநில அரசுகள் மற்றும் யூனியன் பிரதேசங்களுடன் இணைந்து மேற்கொள்ளும் ஜல் ஜீவன் திட்டத்தை பிரதமர் செங்கோட்டையில் கடந்த 2019ம் ஆண்டு ஆகஸ்ட் 15ம் தேதி அறிவித்தார். இத்திட்டத்தின் மொத்த மதிப்பு ரூ.3.60 லட்சம் கோடி.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738819
-----
(Visitor Counter : 225
பெண்கள் மற்றும் குழந்தை நலன் அமைச்சகம்
குழந்தைகளுக்கான பிஎம் கேர்ஸ் திட்டம்
குழந்தைகளுக்கான பிஎம் கேர்ஸ் திட்டத்தின்கீழ், கொவிட்-19 பெருந்தொற்று பாதிப்பால், பெற்றோர், தத்தெடுத்த பெற்றோர் அல்லது சட்டப்பூர்வமான பாதுகாவலர்களை இழந்த குழந்தைகளுக்கு ஆதரவளிக்கப்பட்டு வருவதாக மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிருதி இரானி தெரிவித்துள்ளார்.
மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் இதனைத் தெரிவித்துள்ள அவர், இதுபோன்ற குழந்தைகள் தன்னிறைவு பெறும் வகையில், அவர்கள் 23 வயதை எட்டும் வரை சுகாதார காப்பீடு மற்றும் கல்வி உதவிகள் வாயிலாக உதவியளிக்கப்பட்டு வருவதாகக் குறிப்பிட்டுள்ளார். இத்திட்டத்தின்கீழ், சேர்க்கப்படும் குழந்தைகள் 18 வயதை அடையும் போது, அவர்களுக்கு தலா ரூ.10 லட்சம் பெறும் வகையில் நிதியம் ஒன்று உருவாக்கப்பட்டு, பணம் செலுத்தப்படுவதாகவும் அவர் குறிப்பிட்டார். இந்த 10 லட்சம் ரூபாயை அஞ்சலக மாதாந்திர வருவாய் திட்டத்தில் முதலீடு செய்வதன் மூலம் 18 வயது முதல் 23 வயது வரை மாதாந்திர உதவித் தொகையை பெறலாம் என்றும் அவர் கூறியுள்ளார். உறவினர்களுடன் தங்கியுள்ள குழந்தைகளுக்கு வாத்ஸல்யா திட்டத்தின்கீழ், மாதந்தோறும் ரூ.4,000 வழங்கப்படுவதுடன், கேந்திரிய வித்யாலயா பள்ளிகள், கஸ்தூரிபாய் காந்தி பாலிகா வித்யாலயா மற்றும் தனியார் பள்ளிகளில் இந்தக் குழந்தைகள் சேர்த்துக் கொள்ளப்படுவதுடன், ஒன்று முதல் 12 ஆம் வகுப்பு வரை பயில்பவர்களுக்கு ரூ. 20,000 கல்வி உதவித்தொகையாக வழங்கப்படுவதாகவும் அவர் குறிப்பிட்டுள்ளார்.
இதுதவிர, பிரதமரின் ஜன் ஆரோக்கியா காப்பீடு திட்டத்தின்கீழ், 23 வயது வரை சுகாதார காப்பீட்டு வசதி வழங்கப்படுவதாகவும் அமைச்சர் திருமதி ஸ்மிருதி இரானி தெரிவித்துள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1846144
விவசாயத்துறை அமைச்சகம்
போபாலில் இந்திய சர்வதேச அறிவியல் திருவிழாவின் நிறைவு விழாவில் மத்திய வேளாண் அமைச்சர் திரு நரேந்திர சிங் தோமர் உரை
மத்தியப் பிரதேசத்தின் போபாலில் இந்திய –சர்வதேச அறிவியல் திருவிழாவின் நிறைவு விழா இன்று நடைபெற்றது. இதில் பேசிய மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர், பிரதமர் திரு நரேந்திர மோடியின் சீரிய தலைமையின் கீழ், அறிவியல் தொழில்நுட்பத்தில் நாடு துரிதவளர்ச்சி அடைந்து வருவதாகத் தெரிவித்தார். மத்திய அரசு முக்கியத்துவம் அளிக்கும் துறைகளில் ஒன்றாக அறிவியல் மற்றும் தொழில்நுட்பத்துறை மாறியிருப்பதாகவும் கூறினார்.
மாணவர்கள், விஞ்ஞானிகள் மற்றும் ஸ்டார்ட்-அப் நிறுவனங்களின் வளர்ச்சிக்கு மத்திய-மாநில அரசுகள் இணைந்து பல்வேறு ஊக்குவிப்பு நடவடிக்கைகளை மேற்கொண்டு வருவதாகக் குறிப்பிட்ட அவர், இளைஞர் சக்தியே பலமாக இருப்பதால், நாடு ஒவ்வொரு ஆண்டும் தன் இலக்கை எட்டி, வளர்ச்சி கண்டு வருவதாகவும் குறிப்பிட்டார். நரேந்திர மோடி அரசு, ஆட்சிக்கு வந்தபோது, அறிவியல் தொழில்நுட்பத்திற்கு பட்ஜெட்டில் 2 ஆயிரம் கோடி ரூபாய் ஒதுக்கப்பட்டதைச் சுட்டிக்காட்டிய அவர், இந்த நிதி ஒதுக்கீடு தற்போது 6 ஆயிரம் கோடியாக அதிகரிக்கப்பட்டிருப்பதையும் எடுத்துரைத்தார்.
அறிவியல் தொழில்நுட்பம் இல்லாத துறையே இல்லை என்ற அவர், குறிப்பாக, வேளாண் துறையில் தொழில்நுட்பங்களின் வருகையால், விவசாயப் பணிகள் எளிதாக மாறியிருப்பதுடன், இழப்புகளும் குறைந்து விவசாயிகளின் நேரமும் சேமிக்கப்பட்டிருப்பதாகக் கூறினார். டிஜிட்டல் வேளாண் இயக்கம் வாயிலாக விவசாயிகள் பெரும்பலன் அடைந்து இருப்பதாகவும், குறிப்பாக வேளாண் துறையில் தொழில்நுட்பங்களின் உதவியுடன் விளைபொருள் உற்பத்தி அதிகரித்திருப்பது மட்டுமல்லாமல், நாட்டு மக்கள் தேவையையும் பூர்த்தி செய்யப்பட்டிருப்பதாகவும் மத்திய அமைச்சர் திரு நரேந்திர சிங் தோமர் தெரிவித்துள்ளார்.
எஃகுத்துறை அமைச்சகம்
தேசிய கனிம வளர்ச்சிக் கழகம் வலுவான Q2 மற்றும் H1 நிதிகளை வழங்குகிறது
நாட்டின் மிகப்பெரிய இரும்புத் தாது உற்பத்தியாளரான எஃகு அமைச்சகத்தின் கீழ் உள்ள தேசிய கனிம வளர்ச்சிக் கழகம்  மற்றொரு வலுவான நிதி செயல்திறனை வழங்கியது, FY22 இன் இரண்டாவது காலாண்டில் முறையே 205% மற்றும் PBT இல் 205% மற்றும் PBT அதிகரித்துள்ளது. இரண்டாவது காலாண்டின் போது, NMDC ஆனது கடந்தாண்டின் தற்போதைய நிலையை விட உற்பத்தி மற்றும் விற்பனை இரண்டிலும் விஞ்சியது. இந்த காலாண்டில், என்எம்டிசி 8.77 மில்லியன் டன்கள்  உற்பத்தி செய்ததுடன், 8.99 மில்லியன் டன்கள்  இரும்புத் தாதுவை விற்பனை செய்துள்ளது.
2021-22 ஆம் ஆண்டின் இரண்டாம் காலாண்டிற்கான என்எம்டிசியின் விற்றுமுதல் ரூ. 6794 கோடி. இது கடந்த ஆண்டை விட 2230 கோடி அதிகம். NMDC இன் வரிக்கு முந்தைய லாபம்  2021-22 ஆம் ஆண்டின் இரண்டாம் காலாண்டில் ரூ. 3142 கோடியிலிருந்து 2020-21 ஆம் ஆண்டின் இரண்டாம் காலாண்டில் ரூ. 1063 கோடி, அதாவது 196% அதிகரித்துள்ளது. 2021-22 ஆம் ஆண்டின் இரண்டாம் காலாண்டிற்கான வரிக்குப் பிந்தைய லாபம்  202% அதிகரித்து ரூ.2341 கோடியாக இருந்தது. 2020-21 ஆம் ஆண்டின் இரண்டாம் காலாண்டில் லாபம் 774 கோடிகள்.
தேசிய கனிம வளர்ச்சிக் கழகத்தின் தலைவரும் நிர்வாக இயக்குனருமான திரு சுமித் டெப், “இரும்பு மற்றும் எஃகுக்கான தேவை வளர்ந்து வரும் சந்தைகளில் ஏற்றம் கண்டுள்ளது. சுரங்கத் தொழிலில் ஒரு முக்கிய கூட்டாளியான, நாங்கள் செயல்திறனுள்ள உற்பத்தி மேம்பாட்டு முயற்சிகளுடன் சுறுசுறுப்பாக செயல்பட்டோம் அதன் பலன்களை இப்போது அறுவடை செய்கிறோம். திறன் விரிவாக்க முயற்சிகள் மற்றும் டிஜிட்டல் உள்கட்டமைப்பை செயல்படுத்துவதில் கவனம் செலுத்துவதை நாங்கள் நோக்கமாகக் கொண்டுள்ளோம் என்றார்.
குடியரசுத் தலைவர் செயலகம்
வெளிநாடு வாழ் இந்தியர் தின மாநாட்டுக்கு இடையே குடியரசுத் தலைவர் திருமதி திரௌபதி முர்மு, சுரினாம் அதிபருடன் பேச்சு நடத்தினார்
மத்திய பிரதேச மாநிலம் இந்தூரில் நடைபெறும் 17-வது வெளிநாடு வாழ் இந்தியர் தின மாநாட்டுக்கு இடையே குடியரசுத் தலைவர் திருமதி திரௌபதி முர்மு, சுரினாம் அதிபர் திரு சந்திரிகா பெர்சாத் சந்தோகியுடன் இன்று பேச்சு நடத்தினார்.
சுரினாம் அதிபருடன் இந்தியா வந்துள்ள குழுவை வரவேற்ற திருமதி திரௌபதி முர்மு, 17-வது வெளிநாடு வாழ் இந்தியர் தின மாநாட்டில் சுரினாம் அதிபர் பங்கேற்பது மகிழ்ச்சியளிப்பதாக கூறினார். சுரினாமில் உள்ள இந்திய சமுதாயத்தினர் இந்தியாவை விட்டுச்சென்று 150 ஆண்டுகள் கடந்த போதும், தங்களது கலாச்சார அடையாளங்களை மாறாமல் அவர்கள் பாதுகாத்து வருவதாக அவர் கூறினார். இந்தியர்கள் சுரினாம் சென்றதன் 150-வது ஆண்டு விழா 2023 –ஜூன் மாதத்தில் கொண்டாடப்படுவதற்கு மகிழ்ச்சி தெரிவித்த அவர், இந்த கொண்டாட்டங்கள் வெற்றிபெற வாழ்த்து தெரிவித்தார்.
இந்தியாவுக்கும், சுரினாமுக்கும் இடையிலான ஒத்துழைப்பு வலுவடைந்து வருவதாக குடியரசுத்தலைவர் கூறினார். சுரினாமில் திறன்மேம்பாடு, தொழில்நுட்ப ஒத்துழைப்பு உள்ளிட்டவற்றுக்கு ஆதரவளிக்க இந்தியா உறுதிபூண்டுள்ளதாகவும் அவர் தெரிவித்தார். இருதரப்பும் பயனடையும் வகையில், வர்த்தகத்தை இணைந்து மேம்படுத்த பணியாற்ற வேண்டும் என்றும் திருமதி திரௌபதி முர்மு வலியுறுத்தினார்.
வர்த்தகம், தொழில்நுட்பம், கலாச்சாரம் உள்ளிட்டவற்றில் ஒத்துழைப்பை அதிகரிப்பது தொடர்பாகவும், இருதரப்பு உறவுகளை மேலும் வலுப்படுத்துவது தொடர்பாகவும் இரு தலைவர்களும் ஆலோசனை நடத்தினர்.
பிரதமர் அலுவலகம்
130 கோடிக்கும் அதிகமான மக்களின் மிகப் பெரும் பொருளாதார மற்றும் கேந்திர சக்தியாக தில்லி விளங்குகிறது, அதன் மேன்மை வெளிப்படுத்தப்பட வேண்டும்: பிரதமர்
தில்லியில் 21-ஆம் நூற்றாண்டின் ஈர்க்கும் தலங்களை மேம்படுத்துவதற்கான பணிகள் நடைபெற்று வருகின்றன: பிரதமர்
நாட்டின் ஒவ்வொரு நகரமும், சிறியதோ அல்லது பெரியதோ, இந்தியாவின் பொருளாதார முனையமாக மாறப்போகிறது. எனினும் தேசிய தலைநகரமாகவும் உலகளவில் தனது இருப்பிடத்தை தக்கவைத்துக் கொண்டுள்ள தில்லி 21ஆம் நூற்றாண்டின் மேன்மையை பிரதிபலிக்க வேண்டும் என்று பிரதமர் திரு நரேந்திர மோடி இன்று தெரிவித்துள்ளார். இந்த பழமையான நகரை நவீனமயமாக்குவதற்காக பல்வேறு நடவடிக்கைகள் மேற்கொள்ளப்பட்டு வருவதாக அவர் கூறினார். முதன்முறையாக ஓட்டுனர் இல்லாத மெட்ரோ ரயில் சேவை மற்றும் விமானநிலைய மார்க்கத்தில் தில்லி மெட்ரோவின் தேசிய பொதுப் போக்குவரத்து சேவையை இன்று காணொலி வாயிலாகத் தொடங்கி வைத்த பின் பேசுகையில் பிரதமர் இதனை தெரிவித்தார்.
வரிச் சலுகைகளின் மூலம் மின்சார போக்குவரத்தை அரசு ஊக்குவித்து வருவதாக திரு மோடி கூறினார். தலைநகரின் பழமையான உள்கட்டமைப்பானது நவீன தொழில்நுட்பத்துடன் கூடிய புதிய உள்கட்டமைப்பால் மாற்றியமைக்கப்பட்டு வருவதாக அவர் தெரிவித்தார்.
நூற்றுக்கணக்கான காலனிகளை முறைப்படுத்தி அதன் வாயிலாக குடிசை வாழ் மக்களின் வாழ்வாதாரத்தை மேம்படுத்துவது மற்றும் பழமையான அரசுக் கட்டிடங்களை சுற்றுச்சூழலுக்கு உகந்த நவீன கட்டிடங்களாக மாற்றுவது போன்ற முயற்சிகள் மூலம் இந்த சிந்தனை வெளிப்படுத்தப்படுகின்றது.
பழமையான சுற்றுலாத்தலமாக விளங்கும் தில்லியில் 21-ஆம் நூற்றாண்டின் கண்கவர் தலங்களை உருவாக்குவதற்கான பணிகள் மேற்கொள்ளப்பட்டு வருவதாக பிரதமர் குறிப்பிட்டார். சர்வதேச மாநாடுகள், சர்வதேச கண்காட்சிகள், மற்றும் சர்வதேச வர்த்தக சுற்றுலா ஆகியவற்றின் விரும்பத்தக்கத் தலமாக தில்லி விளங்குவதால் நாட்டிலேயே மிகப்பெரும் மையம் தலைநகரின் துவாரகா பகுதியில் அமைக்கப்பட்டு வருகின்றது. அதேபோல் புதிய நாடாளுமன்றம், மிகப்பெரும் பாரத் வந்தனா பூங்கா ஆகியவற்றை அமைக்கும் பணிகளும் தொடங்கப்பட்டுள்ளன. இதன் வாயிலாக தில்லியைச் சேர்ந்த ஆயிரக்கணக்கானோருக்கு வேலை வாய்ப்புகள் உருவாக்கப்படுவதுடன் நகரத்தின் தோற்றமும் மாறும்.
ஓட்டுனர் இல்லா முதல் மெட்ரோ சேவை மற்றும் தில்லி மெட்ரோவின் விமான நிலைய வழித்தடம் வரையில் தேசிய பொதுப் போக்குவரத்து அட்டை சேவை நீட்டிக்கப்பட்டுள்ளதற்கு தலைநகரின் குடிமக்களுக்கு வாழ்த்து தெரிவித்த பிரதமர், “130 கோடிக்கும் அதிகமான மக்களின் மிகப் பெரும் பொருளாதார மற்றும் கேந்திர சக்தியாக தில்லி விளங்குகிறது, அதன் மேன்மை வெளிப்படுத்தப்பட வேண்டும்” என்று வலியுறுத்தினார்.
பிரதமர் அலுவலகம்
இந்தியப் பிரதமரும் பிரான்ஸ் அதிபரும் தொலைபேசி மூலம் கலந்துரையாடல்
பிரதமர் திரு. நரேந்திர மோடி, பிரான்ஸ் அதிபர் மேன்மைக்குரிய இம்மானுவேல் மேக்ரனுடன் இன்று தொலைபேசி மூலம் கலந்துரையாடினார்.
கோவிட்-19 நோய்த் தொற்று காரணமாக பிரான்ஸ் நாட்டில் ஏற்பட்டுள்ள உயிரிழப்புகளுக்காக அந்நாட்டு அதிபர் மேன்மைக்குரிய மேக்ரனிடம் பிரதமர் திரு. நரேந்திர மோடி இரங்கல் தெரிவித்துக் கொண்டார். இந்தச் சிக்கலின் உள்நாட்டு மற்றும் சர்வதேச அம்சங்கள் குறித்து இரு தலைவர்களும் விவாதித்தனர். இப்போதுள்ள சூழ்நிலையில் ஒத்துழைப்பு மற்றும் ஒற்றுமையான செயல்பாட்டின் முக்கியத்துவத்தை இரு தலைவர்களும் வலியுறுத்தினர். இந்த வைரஸ் பரவுதலைக் கட்டுப்படுத்துதல், சிகிச்சைகள் மற்றும் தடுப்பூசி மருந்துகள் குறித்த ஆராய்ச்சிகள் குறித்த தகவல்களை இரு நாடுகளின் நிபுணர் குழுக்களும் பகிர்ந்து கொள்வது என்று இரு தலைவர்களும் ஒப்புக்கொண்டனர்.
நவீன கால வரலாற்றில் கோவிட் -19 ஒரு திருப்புமுனையாக இருக்கும், மனிதகுலத்தை மையமாகக் கொண்ட தாராளமயமாக்கல் சித்தாந்தத்தை உருவாக்குவதற்கு உலகிற்கு ஒரு வாய்ப்பு அளிப்பதாக இருக்கும் என்ற பிரதமர் திரு. மோடியின் கருத்தை பிரான்ஸ் அதிபர் ஒப்புக்கொண்டார்.
மனிதகுலத்தின் மீது ஒட்டுமொத்த தாக்கத்தை ஏற்படுத்தக் கூடிய பருவநிலை மாற்றம் போன்ற உலகளாவிய பிரச்சினைகளில் இருந்து விலகிச் சென்றுவிடக் கூடாது என்பதன் முக்கியத்துவத்தையும் இரு தலைவர்களும் கோடிட்டுக் காட்டினர். இப்போதைய நெருக்கடியான சூழ்நிலையில் ஆப்பிரிக்காவில் உள்ள நாடுகள் உள்பட, குறைவான வளர்ச்சி பெற்றுள்ளநாடுகளின் தேவைகளைப் பூர்த்தி செய்வதில் சிறப்பு கவனம் செலுத்தப்பட வேண்டும் என்று அவர்கள் வலியுறுத்தினர்.
நோய்த் தொற்று காரணமாக வீடுகளில் முடங்கியுள்ள மக்களுக்கு மன ஆரோக்கியத்திற்கும், தேக ஆரோக்கியத்துக்கும் யோகா பயிற்சி சிறந்த வழிமுறையாக இருக்கும் என்று பிரதமர் திரு. மோடி தெரிவித்த யோசனையை அதிபர் மேன்மைமிகு மேக்ரன் வரவேற்றார். சுகாதாரத் துறையில் இப்போது ஏற்பட்டுள்ள நெருக்கடியில், பிரான்ஸ் நாட்டில் யோகா பயிற்சியில் நிறைய பேர் சேருவதாக அவர் கூறினார்.
இப்போதைய கடினமான காலக்கட்டங்களில் மனிதகுலத்தை மையமாகக் கொண்ட எண்ணங்களை முன்னெடுத்துச் செல்வதில் இரு நாடுகளும் பங்களிப்பு செய்ய வேண்டும் என்ற கருத்தை இரு தலைவர்களும் ஒப்புக்கொண்டனர்.
மின்னணு மற்றும் தகவல் தொழில்நுட்பம்
தொழில்நுட்ப ஸ்டார்ட் அப் நிறுவனங்களை ஊக்குவிப்பதற்காக டிஜிட்டல் இந்தியா புதுமைக் கண்டுபிடிப்பு மையத்தை அரசு உருவாக்க உள்ளது : மத்திய இணை அமைச்சர் ராஜீவ் சந்திரசேகர்
தொழில்நுட்ப ஸ்டார்ட் அப் நிறுவனங்களை ஊக்குவிப்பதற்காக டிஜிட்டல் இந்தியா புதுமைக் கண்டுபிடிப்பு மையத்தை அரசு உருவாக்க உள்ளது என்று மத்திய மின்னணு, தகவல் தொழில்நுட்பம், திறன் மேம்பாடு மற்றும் தொழில்முனைவோர் இணை அமைச்சர் திரு ராஜீவ் சந்திரசேகர் தெரிவித்துள்ளார்.
கேரள மாநிலம் தமரசேரியில் 20 கல்லூரிகளைச் சேர்ந்த 1,000-க்கும் மேற்பட்ட மாணவர்கள் மத்தியில், தொழில்நுட்பத்துறையில் வாய்ப்புகள் குறித்து அவர் உரையாற்றினார். பிரதமர் திரு நரேந்திர மோடியின் புதிய இந்தியா என்ற தொலைநோக்குப் பார்வையில் அனைவருக்கும் சமமான வாய்ப்புகள் கிடைக்கவும் வளர்ச்சியில் அனைவரும் பங்கேற்கவும் வழிவகை செய்யப்பட்டுள்ளது என்றார். கடின உழைப்பும், திறமையும் மட்டுமே வெற்றியை நிர்ணயிப்பவை என்று அவர் தெரிவித்தார்.
வரும் 10 ஆண்டுகள் தொழில்நுட்ப ஆண்டுகள் என்று அவர் கூறினார். இதில் இந்தியாவின் இளைஞர்களுக்கு ஏராளமான வாய்ப்புகள் உள்ளதாகவும் அவர் குறிப்பிட்டார்.
-----
AP/PLM/KPG/GK
(Visitor Counter : 119
விவசாயத்துறை அமைச்சகம்
நமது நாட்டில், உணவு தானிய உற்பத்தி நடப்பு ஆண்டில் 279.51 மில்லியன் டன்கள் என மிகப் பெருமளவில் மதிப்பிடப்பட்டுள்ளது
2017 – 18 ஆம் ஆண்டிற்கான முக்கியப் பயிர்கள் உற்பத்தியின் 3 ஆவது முன்கூட்டிய மதிப்பீடானது, வேளாண்மை, கூட்டுறவு, விவசாயிகள் நலத் துறையால் 2018, மே 16 ஆம் தேதி வெளியிடப்பட்டுள்ளது. 2017 – 18 ஆம் ஆண்டிற்கான 3 ஆவது முன்கூட்டிய மதிப்பீட்டின்படி, நமது நாட்டின் மொத்த உணவு தானிய உற்பத்தியானது 279.51 மில்லியன் டன்கள் என மதிப்பிடப்பட்டுள்ளது. இது 2016 – 17 ஆம் ஆண்டில் பெற்ற முந்தைய பதிவு உணவு தானிய உற்பத்தியான 275.11 மில்லியன் டன்களை விட 4.40 மில்லியன் டன்கள் அதிகமாகும். முந்தைய ஐந்து ஆண்டுகளின்  சராசரி உணவு தானிய உற்பத்தியை விட நடப்பாண்டின் உற்பத்தியானது 19.33 மில்லியன் டன்கள் கூடுதலாகும்.
(Visitor Counter : 85
பிரதமர் அலுவலகம்
ஸ்டாக்ஹோமில் நடத்தப்பட்ட தாக்குதலுக்கு பிரதமர் கண்டனம்
ஸ்வீடன் நாட்டின் ஸ்டாக்ஹோமில் நடத்தப்பட்ட தாக்குதலுக்கு பிரதமர் திரு. நரேந்திர மோடி கண்டனம் தெரிவித்துள்ளார்.
“ஸ்டாக்ஹோமில் நடத்தப்பட்ட தாக்குதலை நாங்கள் வன்மையாக கண்டிக்கிறோம். இந்த தாக்குதலில் உயிர் இழந்தவர்கள் குடும்பத்தினருக்கு எனது ஆழ்ந்த அனுதாபங்கள். காயமடைந்தவர்கள் விரைவில் குணமடைய பிரார்த்தனை செய்கிறேன்.
இந்த வருத்தமான தருணத்தில் ஸ்வீடன் மக்களுக்கு துணையாக இந்தியா நிற்கிறது”, என்று பிரதமர் குறிப்பிட்டுள்ளார்.